KOMISIJOS SPRENDIMAS
2004 m. spalio 14 d.
dėl tam tikrų apsaugos nuo avių mėlynojo liežuvio ligos priemonių Ispanijoje
(pranešta dokumentu Nr. K(2004) 4055)
(Tekstas svarbus EEE)
(2004/697/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Direktyvą 90/425/EEB (1) dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą, su paskutiniais pakeitimais, padarytais Tarybos direktyva 2002/33/EB (2), ypač į jos 10 straipsnio 3 dalį,
kadangi:
(1)
2004 m. spalio 13 d. Ispanijos įdiegtos mėlynojo liežuvio ligos priežiūros programos metu, buvo aptiktas mėlynojo liežuvio viruso protrūkis Kadiso provincijoje Ispanijos pietuose.
(2)
Siekiant užkirsti kelią ligos plitimui, Ispanijos valdžios institucijos uždraudė gabenti galinčių užsikrėsti ta liga gyvūnų rūšis ir jų spermą, kiaušialąstes bei embrionus iš Kadiso provincijos, Sevilijos ir Malagos ir iš tam tikrų Kordobos, Granados ir Huelvos rajonų.
(3)
Mėlynojo liežuvio liga yra įtraukta į Tarptautinio epizootijų biuro (TEB) A sąrašą. Jos išplitimas Bendrijai kelia rimtą pavojų ir dėl to gali atsirasti tarptautinių pasekmių prekybai.
(4)
Siekiant aiškumo ir skaidrumo, Bendrijos lygiu rekomenduojama priimti ligos plitimą mažinančias priemones, ypač gabenant galinčių užsikrėsti ta liga gyvūnų rūšis ir jų spermą, kiaušialąstes bei embrionus iš regionų teritorijos, kuriai Ispanijos valdžios institucijos taiko apribojimus. Taikant šias priemones bus atsižvelgta į jau Ispanijos valdžios institucijų priimtas priemones.
(5)
Kol bus sukviestas Maisto grandinės ir gyvūnų sveikatos nuolatinio komiteto posėdis, bendradarbiaujant su atitinkama valstybe nare reikėtų, kad Komisija imtųsi laikinųjų apsaugos priemonių dėl galinčių užsikrėsti ta liga gyvų gyvūnų rūšių gabenimo iš užkrėstų regionų,
PRIĖMĖ ŠĮ SPRENDIMĄ:
1 straipsnis
Ispanija uždraudžia galinčių užsikrėsti mėlynojo liežuvio liga gyvų gyvūnų rūšių, jų spermos, kiaušialąsčių ir embrionų gabenimą iš šio sprendimo priede išvardytų rajonų teritorijos.
2 straipsnis
Valstybės narės iš dalies keičia prekybai taikomas priemones tam, kad jos atitiktų šį sprendimą ir apie tai nedelsdamos informuoja Komisiją.
3 straipsnis
Šis sprendimas bus persvarstytas, atsižvelgiant į Ispanijos valdžios institucijų vykdomų tyrimų ir studijų kaitos rezultatus.
Šis sprendimas bus persvarstytas 2004 m. spalio 19 d. Maisto grandinės ir gyvūnų sveikatos nuolatinio komiteto posėdžio metu,
4 straipsnis
Šis sprendimas skirtas valstybėms narėms.
Priimta Briuselyje, 2004 m. spalio 14 d.